laion/Wikipedia-Exotic huggingface dataset:
הדי ג'ואיני

הדי ג'ואיני (בערבית: هادي الجويني; 1 בנובמבר 1909 – 30 בנובמבר 1990) היה מוזיקאי, זמר ומלחין תוניסאי בולט. במשך הקריירה שלו, הלחין יותר מ-1,000 שירים, ומעל ל-50 אופרטות. שיריו ספגו השראה ממוזיקת הפלמנקו האנדלוסית, וזכו לפופולריות גבוהה בתוניסיה ובמדינות המשריק. ג'ואיני נולד כמוחמד הדי בן עבדסלם בן אחמד בן חסין ברובע באב ג'דיד שבתוניס, בירת תוניסיה ב-1 בנובמבר 1909. בצעירותו שר טקסטים דתיים בטקסים ובאירועים מקומיים, וכשגילה אט אט עניין רב יותר במוזיקה, הצטרף ללהקת "la Hsinia" המקומית ונטש את לימודיו האקדמיים. לאחר חברות קצרה בלהקה התוניסאית "הרשידיה", החל ג'ואיני בגיל 16 להופיע כנגן מנדולינה בהרכבים מקומיים, וגם נחשף לנגינה על עוד באמצעות הזמר היהודי הידוע מוני ג'בלי מתוניס. בגיל 20 גדלה הפופולריות שלו בעקבות הופעותיו עם להקת "ארוקי" בבאב סויקה - המרכז האמנותי והספרותי של תוניס. בתקופה זו נמנה עם האמנים של בית הקפה "Taht Essour", ששימש כמרכז לימוד שקיבץ סביבו משוררים וכותבים. בד בבד הספיק להלחין 600 יצירות מגוונות, הכוללות מוזיקת פולקלור, שירה קלילה, מוזיקת קולנוע, שירים לאומיים ועוד. כן עבד בתקופה זו בשיתוף פעולה עם המשורר המצרי-תוניסאי באיירם אל-טונסי. לאחר שצבר פופולריות, השתתף בקונצרט של פריד גוסן, נגן לאוטה ידוע בשנות ה-30 של המאה הקודמת. בשנת 1938 שיחק בקונצרט של אירוע הפתיחה של רדיו תוניס, ובשנות ה-40 של אותה המאה, הופיע בסרט "האבודים" של במאי הקולנוע הצרפתי ז'אן באסטיה. ב-1948 הלחין שירים עבור הסרט "השער השביעי" של התסריטאי הצרפתי אנדרה זוודה, ואף שיחק בו יחד עם אשתו, ווידאד. ג'ואיני פעל גם מחוץ לתוניסיה. בשנת 1950 ביקר בקהיר שבמצרים, ובאופן תדיר היה מבקר גם בפריז שבצרפת. בשנת 1966 הועלה לדרגת קצין במסדר הרפובליקה של תוניסיה בידי הנשיא חביב בורגיבה. בשנת 1982 קיבל עיטור נוסף מבורגיבה על מפעל חייו ותרומתו להעשרת המורשת התרבותית של תוניסיה. בין השנים 1957 - 1987 שימש כמנהל האמנותי של התזמורת הלאומית של רדיו תוניס. בשנת 1987 הופיע ג'ואיני בפסטיבל קרתגו שבתוניסיה, והיה זה המופע הפומבי האחרון שלו. הלך לעולמו ב-30 בנובמבר 1990. בתקופה שבה רוב מלחיני המוזיקה בערבית פעלו במצרים, ג'ואיני היה מהמוזיקאים היחידים שהלחינו מוזיקה בערבית וזכו להכרה רחבה בעולם הערבי על אף שלא היה ממוצא מצרי. הודות לכך חלק משיריו הפכו לידועים בעולם הערבי כולו, כמו "לאמוני אללי יגירו מני", שזכה לתפוצה רבה ולגרסאות כיסוי רבות, גם בישראל. המשורר אשר מזרחי כתב מילים עבריות ללחן המקורי, הידוע בשם למולדת שובי רוני. בשנת 2008 הוציאה ממשלת תוניסיה בול הנושא את שמו ודמותו. בשנת 2017 יצא במדינות נבחרות בעולם סרט הדוקו "האיש מאחורי המיקרופון" המציג את סיפור חייו של ג'ואיני, מאת הבמאית והמפיקה קלייר בלחסין. Naoufel Belhassine, Hédi Jouini. La trace d'un géant, ed. Bénévent, Paris, 2009 מדיה וקבצים בנושא הדי ג'ואיני בוויקישיתוף Tunisie. Les Jcc dévoilent l’autre visage de Hédi Jouini, ב-28 באוקטובר 2010 באתר Kapitalis Hedi Jouini, ב-25 בינואר 2008, באתר Last Night in Orient הדי ג'ואיני, באתר Discogs (באנגלית) Lamouni Elli Gharou Menni, סרטון באתר יוטיוב Hedi Jouini - Ya M3adhbetni Bzinek, סרטון באתר יוטיוב Hédi Jouini - Taht El Yasmina Fellil, סרטון באתר יוטיוב Hédi Jouini - Taba3ni, סרטון באתר יוטיוב לעיתים מכונה האדי ג'ויני או ז'ויני
גביע ווינר בכדורסל 2017/2018

גביע ווינר בכדורסל לעונת 2017/2018 היא התחרות ה-12 להיווסדו של מפעל גביע ווינר סל. מכבי תל אביב זכתה בגביע ווינר השביעי שלה, לאחר ניצחון בגמר על עירוני נהריה. מכבי תל אביב זכתה בגביע ווינר השביעי שלה, לאחר ניצחון בגמר על עירוני נהריה. אלישע שוחט, ספר הכדורסל הישראלי, - עמוד 613 גמר גביע ווינר סל 2017: מכבי ת"א - עירוני נהריה 79:93, סרטון בערוץ "מנהלת ליגת העל בכדורסל", באתר יוטיוב המידע באדיבות אלישע שוחט, ספר הכדורסל הישראלי
דיוואן

הדיוואן הוא סגנון שירה שפותח באיראן ומשם התפשט לצפון אפריקה, סיציליה, ודרום אסיה. לשירים אלה הייתה היכולת לעורר השראה, ולרוב היו מולחנים ומושמעים בחצרותיהם של מספר סולטנים. מערבית: "ديوان" – "diwan". מילה זו שאולה מהשפה הפרסית ומשמעותה: רשימה או ארכיון, מילה זו נלקחה בכדי לתאר אסופת שירים. תופעת הדיוואן התייחסה לקבוצת משוררים שפעלה בצרפת בשנת 1697 ,אולם עדיין הייתה בראשית התפתחותה ולא נחשבה לפופולרית ביותר משום שנכתבה בעיקר לצרכים לימודיים, עד שבשנת 1819 זכה הדיוואן לעדנה מחודשת בזכות המשורר הגרמני יוהאן וולפגנג פון גתה יצירתו "פואמות של מזרח ומערב" משקפת את התעניינותו של גתה בכל הקשור לספרות המזרח באופן כללי, ובפרט לספרות הפרסית. גישה זו יושמה גם בשירת ימי הביניים של יהדות ספרד. בשירה הנקראת עותמאן דיוואן מתאפיינת בשפע של אמצעים ספרותיים כגון סימבוליזם, וריטואליזם (פולחן בשירות הדיוואן). דוגמאות לסימבוליזם של הדיוואן: ציפור הזמיר – הוורד העולם – שדה הוורדים הסגפן – הדרוויש אלמנטים ספרותיים אלה לקוחים מתוך עולם המושגים של הסופיות. במהלך ימי הביניים עבר הדיוואן מהפך מהתחום המנהלי לתחום הספרותי, בעידן שלפני הדפוס נחשבו עורכי הדיוואן למומחים ששלטו באומנות השיר. שירים אלה היו נערכים בהתאם לתבנית החריזה בדומה לשירו של רבי יהודה הלוי "יפה נוף", שירים כגון אלה הועתקו לדיוואן ולעיתים כללו אגרות בחרוזים, סדר השירים נקבע על ידי המעתיק באקראי או לפי זמן כתיבתם הכרונולוגי, תוך ציון התאריך שבו נכתב כל שיר. בשירי שבח וידידות צייו המעתיקים את שם האדם שלכבודו נכתב השיר, בתוספת מידע על נסיבות כתיבת השיר, בין המפורסמים שבמשוררי הדיוואן ניתן למנות את רבי שמואל הנגיד, רבי שלמה אבן גבירול, רבי יהודה הלוי ורבי משה אבן עזרא, לעיתים מעריציהם של אותם משוררים הם שדאגו להעתיקם ולקבצם בדיוואנים, קצתם גם זכו לעיטוריהם של מאיירים מקצועיים. לאחר גירוש ספרד העדיפה הקהילה היהודית להעדיף שירת קודש על פני שירת חולין שנותרה ללא קהל קוראים. מאוחר יותר בזמנה של תנועת ההשכלה היהודית החלו להתפרסם קבצים של שירת החול, תחילת המאה העשרים בישרו התעניינות הולכת וגוברת בזיהוי מחברי השירים כמו: שלמה אבן גבירול, יהודה הלוי ומשה אבן עזרא. לאחר קריסת הגוש הקומוניסטי נתגלו בספריות ברוסיה קטעי שירה חשובים השופכים אור על תקופה זו. מדיה וקבצים בנושא דיוואן בוויקישיתוף דיוואן (פירושונים)
יחסי יפן–מונקו

יחסי יפן–מונקו (ביפנית: 日本とモナコの関係, בצרפתית: Relations entre Monaco et le Japon) הם היחסים הדיפלומטיים הרשמיים שבין יפן לבין נסיכות מונקו. יפן ומונקו מנהלות מערכת יחסים זה זמן רב עוד לפני כינון היחסים הדיפלומטיים הפורמליים בשנות האלפיים. ב-1918 החלה מונקו לשלוט באופן חלקי על יחסי החוץ שלה בזכות אמנה שנחתמה עם צרפת. היא כוננה עוד באותה השנה יחסים דיפלומטיים עם בעלות בריתה העיקריות של צרפת. מונקו רצתה לכונן יחסים דיפלומטיים עם יפן, אך זה לא היה אפשרי עקב המתיחות באותה התקופה בין יפן האימפריאליסטית למדינות אירופה, וכך נשארו היחסים הידידותיים בתוקף לא רשמי. אף על פי שהיחסים של מונקו ויפן היו לא רשמיים - הביקורים הרשמיים מן הדרגים הגבוהים של מדינה אחת במדינה השנייה היו דבר לא נדיר. הנסיך היפני מסיהיטו ביקר מספר פעמים במונקו יחד עם אשתו הנסיכה הנאקו ושניהם אף נפגשו עם רנייה השלישי, נסיך מונקו. אלבר השני, נסיך מונקו, ביקר ביפן מספר פעמים גם הוא. הביקור המוכר ביותר הוא זה ב-1998 בו השתתף הנסיך באולימפיאדת החורף שנערכה בנאגנו באותה השנה. בשנת 1994 נפתח במונקו "הגן היפני" - גן קטן (0.7 הקטר) בסגנון יפני הכולל בית תה, אגמים, הר, גבעה, מפל קטן, חוף ים וגן זן. העצים היחידים הגדלים בגן הם עצים שגדלים בדרך כלל בתנאי האקלים של יפן אך הותאמו לאקלים הים תיכוני שבמונקו. הגן עוצב על ידי פילוסוף שינטו שזכה בתערוכה בינלאומית חשובה בשנת 1990. בשנת 2005 חתמו צרפת ומונקו על אמנה המרחיבה את היכולת הדיפלומטית של מונקו וכך התחשבות בצרפת בעת כינון יחסים דיפלומטיים של מונקו עם מדינה אחרת נהייתה מיותרת, וכך היחסים בין יפן ומונקו החלו להתפתח עד לחתימה רשמית על יחסים דיפלומטיים מלאים בין מונקו ליפן של ז'אן-פאול פרוסט שר המדינה המונגאסקי יחד עם שינזו אבה, ראש ממשלת יפן. בשנת 2007, ביקר אלבר השני, נסיך מונקו ביפן. זהו היה הביקור הראשון של ראש מדינה אחת בשנייה לאחר כינון יחסיהן הדיפלומטיים של שתי המדינות. באותה השנה ביקר סגן שר החוץ היפני במונקו, מידורי באבה. זה היה הביקור היפני הראשון למונקו לאחר כינון היחסים הדיפלומטיים יבן שתי המדינות. בשנת 2010 השתתפו הנסיכה הנאקו והנסיך מסיהיטו ב"פורום גרימלדי" הנערך במונקו ואירח תערוכה של היסטוריה יפנית בגן היפני שבמונקו. כשנה לאחר מכן, לאחר רעידת האדמה והצונמי בסנדאי, שלחה מונקו תנחומים על ההרוגים ותמיכה כספית לממשלת יפן. מלבד הממשלה גם האזרחים תרמו ליפן כסף וכתבו מכתבים מחזקים לתושבי יפן. הסחר הכולל בין יפן למונקו בשנת 2013 הוא כ-300 מיליון ין יפני. יפן אינה מיוצגת במונקו בדרג השגרירות אלא באמצעות השגרירות שהיא מחזיקה בפריז, בירת צרפת הסמוכה. יפן מיוצגת במונקו בדרג הקונסולרי באמצעות קונסוליה שהיא מחזיקה בעיר המדינה עצמה. מונקו אינה מיוצגת ביפן בדרג השגרירות. מונקו מיוצגת ביפן בדרג הקונסולרי באמצעות קונסוליה שהיא מחזיקה בטוקיו, בירת המדינה. בשנת 2016, 121 אזרחים יפנים התגוררו במונקו. מדיה וקבצים בנושא יחסי יפן–מונקו בוויקישיתוף モナコ紹介, אתר שגרירות יפן במונקו モナコ公国, אתר משרד החוץ היפני 松島みどり外務大臣政務官のスロベニア、クロアチア及びモナコ訪問, אתר משרד החוץ היפני Ambassade du Japon à Monaco, שגרירות יפן במונקו (בצרפת) CONSULATE GENERAL OF JAPAN IN MONACO, MONACO CONSULATE GENERAL OF MONACO IN TOKYO, JAPAN
בסטן X40

בסטן X40 (באנגלית: Besturn X40) הוא קרוסאובר קומפקטי מתוצרת יצרנית הרכב הסינית Besturn (אנ') חברת בת של החברה הממשלתית FAW Group (אנ') (בסינית: 第一汽车集团, שם רשמי: FAW Group Corporation) אשר מיוצרת משנת 2016 ועד היום בסין. המוצרים העיקריים של FAW Group הם כלי רכב, אוטובוסים, ומשאיות קלות, בינוניות וכבדות. 5 דלתות. 5 נוסעים. מנוע קדמי. סוגי מנועים: מנוע בנזין, מנוע חשמלי. סוג הנעה: הנעה קדמית. ביוני 2019 עבר דגם "בסטן X40" מתיחת פנים. 6 רמות גימור (בדגמי "besturn-x40") צמיגים: 215 / 55 R17 (בדגמי "besturn-x40"). קיבולת מכל דלק - 50 ליטר (בדגמי "besturn-x40"). תאוצה בין 0–100 קמ"ש היא 14.0 שניות בדגמי "besturn-x40"). "besturn-x40". "besturn-ev400". "1.6L MT Tech", מחיר היחידה עומד על בין 69,800 רנמינבי (2017, בסין). "1.6L MT Comfort", מחיר היחידה עומד על בין 72,800 רנמינבי (2017, בסין). "1.6L MT/AT Deluxe", מחיר היחידה נע בין 76,800-85,800 רנמינבי (2017, בסין). "1.6L MT/AT Premium", מחיר היחידה נע בין 86,800-91,800 רנמינבי (2017, בסין). "1.6L MT/AT VIP", מחיר היחידה נע בין 89,800-98,800 רנמינבי (2017, בסין). "1.6L AT Flagship", מחיר היחידה עומד על 103,800 רנמינבי (2017, בסין). מיוצר מספטמבר 2018. מנוע חשמלי המפיק 190 כ"ס ב-12,000 סל"ד. סוללת ליתיום-יון בהספק 52.5 ואט-שעה. צריכת אנרגיה ממוצעת - 16.7 ואט-שעה ל-100 ק"מ. טווח טעינה - 310 ק"מ. צמיגים: 215/55 R17 מחיר היחידה מדגם "בסטן X40" לגרסת מכונית חשמלית, נע בין 109,800-115,800 רנמינבי (ספטמבר 2018, בסין). "בסטן X40" "בסטן X40" "בסטן X40" "בסטן X40" "בסטן X40" "בסטן X40" קרוסאובר בסטן T77 בסטן X80 בסטן B30 מדיה וקבצים בנושא בסטן X40 בוויקישיתוף "בסטן X40" carnewschina.com/2016/11/22/faw-besturn-x40-suv-hits-the-2016-guangzhou-auto-show-in-china "בסטן X40" (בסינית) faw.com.cn/fawcn "בסטן X40" - מפרט chinamobil.ru/eng/faw/besturn-X40 דגמי "בסטן X40" carspiritpk.com/2018/09/19/2019-faw-besturn-x40-and-ev400 "בסטן X40" - דגמים chinaautoweb.com/car-models/faw-besturn-x40 דגם "besturn-ev400" - מפרט auto-data.net/en/faw-besturn-x40ev-400-52.5-kwh-190hp
סורת א-נסאא

סורת א-נִסאא (בערבית: سورة النساء, "הנשים") הוא הפרק (סורה) הרביעי בקוראן, והוא מכיל 176 פסוקים. שם הפרק נגזר מהנושא בו עוסק הפרק, וספציפית מאזכור המילה "הנשים" במספר רב של פסוקים, כדוגמת פסוק 34. הסורה הזאת קיבלה את שמה מפני שהיא בעיקר דנה בנושאים והלכות הנוגעות לנשים, נישואים, ירושה וזכויות נשים. לאחר ההגירה לאל-מדינה, המוסלמים הפכו לקהילה של ממש, ולכן נדרשו להם חוקים ותקנות לגבי חיי היום יום. הנושא הבסיסי של הסורה הוא חיי המשפחה והוראות לביסוס היחידה הבסיסית של החברה. בסורה ניתנו חוקים לנישואין ולמעמד האישה. היתומים גם מהווים נושא מרכזי של סורה, וזה בין השאר כי מלחמה הפכה באותה תקופה לבעיה גדולה, וילדים רבים התייתמו. לכן, נקבעו בסורה חוקים ותקנות לטיפול נאות ביתומים ובירושתם. הסורה מכילה 176 פסוקים, 3,763 מילים 16,332 אותיות. על פי המסורת המוסלמית, לסורת א-נסאא סגולות רבות. מתועד שמוחמד אמר "כל מי שקורא את סורת א-נסאא, כאילו אדם זה השקיע את כל הונו למען אללה" מדיה וקבצים בנושא סורת א-נסאא בוויקישיתוף The Meaning of the Glorious Qur'ân,: 4. an-Nisa': Women, www.sacred-texts.com Haleem, M. A. S. Abdel, The Qur'an, New York: Oxford University Press, 2008 TheLastDialogue, Surah An Nisa Summary, The Last Dialogue, ‏2019-03-06 (באנגלית) Surah An-Nisa', Chapter 4, Introduction, Al-Islam.org, ‏2014-01-23 (באנגלית) ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
הקו החום של הרכבת הקלה בירושלים

הקו החום של הרכבת הקלה בירושלים הוא קו רכבת קלה עתידי, שיחבר את אזור התעשייה עטרות שבצפון ירושלים לכפר צור באהר שבדרום העיר, דרך מזרח ירושלים. ההחלטה על הקמת הקו התקבלה בשנת 2013, על ידי משרד האוצר, משרד התחבורה ועיריית ירושלים כחלק מתוכנית כוללת להקמת חמישה קווי רכבת קלה נוספים בירושלים. ביוני 2019, אישר משרד התחבורה מענק על סך 31 מיליון שקל להתחלת התכנון המפורט של הקו. בינואר 2022, הוחלט לפצל את התוכנית למקטע צפוני ודרומי, כאשר המקטע הצפוני, שפשוט יותר לקדם, יתוכנן ראשון. הקו יחבר את שכונות מזרח ירושלים מצפון לדרום. המקטע הצפוני בין עטרות לשער שכם מתבסס בחלקו על תוואי הקו האדום בין תחנת שבטי ישראל לבין בית חנינא, משם ימשיך צפונה לאורך על דרך רמאללה (כביש 60 הישן) עד לאזור התעשייה עטרות. מקטע זה כולל תשע תחנות חדשות וכן עצירה בשבע תחנות קיימות המשמשות כיום רק את הקו האדום. על פי התוכנית מקטע זה יתוכנן ויבוצע תחילה. המקטע המרכזי צפוי לעבור דרך מרכז העסקים הראשי של מזרח ירושלים, מצפון וממזרח לעיר העתיקה. המקטע הדרומי צפוי לעבור משכונת ראס אל-עמוד, דרך שכונת ג'בל מוכאבר ועד צור באהר. הקו החום - באתר צוות תוכנית אב לתחבורה דניאל שמיל, מתרחבים: חמישה קווי רכבת קלה נוספים יוקמו בירושלים, באתר TheMarker‏, 20 בספטמבר 2013 ניר חסון, משרד התחבורה ועיריית ירושלים יחלו בתכנון רכבת קלה לתושבי מזרח העיר, באתר הארץ, 25 ביוני 2019 יובל שדה, הדיונים על הקו החום של הרכבת הקלה במזרח ירושלים יימשכו בשבוע הבא, באתר כלכליסט, 12 בינואר 2022
קרחון פירוגוב

קרחון פירוגוב (באנגלית: Pirogov Glacier; בבולגרית: Пирогов ледник) הוא קרחון הנמצא באי בראבנט בארכיפלג פאלמר שלמול חופי חצי האי האנטארקטי שבאנטארקטיקה. אורכו של הקרחון 5 קילומטרים ורוחבו 1.5 קילומטרים. הקרחון נמצא מדרום לקרחון ג'ראסי, ממערב לראשו של קרחון מקנזי, ומצפון מערב לקרחון באלאנסטרה. קרחון פירוגוב מנקז את המדרונות הדרומיים - דרומיים מערביים של הר פארי, וזורם לכיוון מערב, ונשפך אל מפרץ דאלמאן, דרומית לנקודת מינוט. הקרחון מופה לראשונה על ידי משלחת סקר בריטית בשנת 1980, ובשנית בשנת 2008. הקרחון נקרא על שמו של המדען והמנתח הרוסי ניקולאי פירוגוב שפיתח את מערך הבריאות המודרני בבולגריה במהלך מלחמת רוסיה-טורקיה 1877-1878. הגאזט האנטארקטי הבולגרי (בבולגרית) קרחון פירוגוב באתר הגאזט האנטארקטי המשווה SCAR של ממשלת אוסטרליה תצלום לוויין של אזור קרחון פירוגוב ואתרים הסמוכים לקרחון גאזט השמות האנטארקטיים של בולגריה [1=https://data.aad.gov.au/aadc/gaz/scar/search_names_action.cfm?search_text=18576&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מידע גאוגרפי והיסטורי]
אליוט בלגרייב

אליוט בלגרייב (באנגלית: Elliott Belgrave;‏ נולד ב-16 במרץ 1931) היה המושל הכללי של ברבדוס מ-1 ביוני 2012 ועד ל-30 ביוני 2017. בלגרייב נולד בברבדוס. בשנת 1962 הוא סיים לימודים ביוניברסיטי קולג' לונדון בתחום משפטים. לאחר סיום הלימודים הוא לימד בקולג' בלונדון ורק בשנת 1966 חזר לאי בו נולד. הוא התחיל לעבוד במערכת המשפטית. בשנת 1979 בלגרייב סיים השתלמות באוניברסיטת קיימברידג'. אליוט בלגרייב התקדם במערכת המשפטית של ברבדוס עד שמונה לשופט בבית משפט העליון בשנת 1987. בשנת 2012 הוא מונה למושל המדינה וכיהן בתפקיד זה במשך כהונה שלמה של 5 שנים. ביוגרפיה ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ג'וניור ברידג'מן

יוליסס לי "ג'וניור" ברידג'מן (באנגלית: Ulysses Lee "Junior" Bridgeman; נולד ב-17 בספטמבר 1953) הוא כדורסלן עבר ואיש עסקים אמריקאי, אשר שיחק בליגת ה-NBA בין השנים 1975–1987. ממוצעיו הכוללים לאורך הקריירה הם 13.6 נקודות, 3.5 ריבאונדים ו-2.4 אסיסטים למשחק. בינואר 1988 הופרשה גופייתו, עם המספר "2", על ידי מילווקי באקס. לאחר פרישתו ממשחק החזיק בבעלות על סניפים רבים של רשתות המזון המהיר Wendy's ו-Chili's, ומאז שנת 2016 משמש כבעלים של חברת "הארטלנד קוקה-קולה". הונו של ברידג'מן מוערך בכ-600 מיליון דולר. ברידג'מן נולד וגדל בעיר שיקגו המזרחית שבאינדיאנה. בשנת 1971 הוביל את קבוצת הכדורסל של "תיכון וושינגטון" לזכייה באליפות ליגת התיכונים של אינדיאנה, לאחר שסיימה את העונה עם מאזן מושלם 29–0. בין השנים 1971–1975 למד באוניברסיטת לואיוויל, ושיחק בקבוצת הכדורסל שלה תחת המאמן חבר היכל התהילה לעתיד, דני קראם. בעונת 1974/1975 הוביל את לואיוויל להעפלתה השלישית אי פעם לפיינל פור טורניר אליפות המכללות, אך במשחק חצי הגמר הפסידה הקבוצה מול UCLA בתוצאה 74–75. לאורך 3 עונותיו בקבוצת האוניברסיטה רשם ברידג'מן ממוצעים של 15.5 נקודות, 7.6 ריבאונדים ו-2.7 אסיסטים למשחק. בדראפט ה-NBA‏ 1975 נלקח ברידג'מן בבחירה השמינית על ידי לוס אנג'לס לייקרס, ומיד הועבר למילווקי באקס בטרייד ששלח ללייקרס את כרים עבדול-ג'באר. ברידג'מן הפך במהרה לאחד השחקנים הבולטים של הבאקס, וב-9 עונותיו הראשונות בקבוצה קלע 14.4 נקודות בממוצע למשחק. בעונות 1983 ו-1984 סייע לבאקס להעפיל לגמר האזור המזרחי, אך בשתי הפעמים הפסידה מילווקי בתוצאה 1–4 (מול פילדלפיה ובוסטון, בהתאמה). בספטמבר 1984, לאחר 9 עונות במילווקי, הועבר יחד עם מארקס ג'ונסון ללוס אנג'לס קליפרס, בתמורה לטרי קאמינגס, ריקי פירס וקרייג הודג'ס. בשתי עונותיו עם הקליפרס קלע 11.8 נקודות בממוצע למשחק. במהלך עונת 1986/1987 חזר לשחק עבור הבאקס, ובסיומה פרש ממשחק. בעת פרישתו היה שחקן הבאקס עם מספר המשחקים הרב ביותר בקבוצה (711), וכן ניצב במקום החמישי בתולדותיה בנקודות (9,892) ובמקום השישי בריבאונדים (2,642). לאחר קריירת המשחק החל ברידג'מן להשקיע ברשתות המזון המהיר Wendy's ו-Chili's, עד שהחזיק בבעלות על מעל 160 סניפים של Wendy's ומעל 120 סניפים של Chili's. בשנת 2016 מכר את החזקותיו ב-Wendy's וב-Chili's, והפך לבעלים של חברת "הארטלנד קוקה-קולה" אשר מייצרת ומפיצה את מוצרי קוקה-קולה במדינות קנזס, מיזורי, אילינוי ונברסקה. פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA סטטיסטיקות ה-NBA של ברידג'מן, באתר basketball-reference.com שחקנים שגופייתם הופרשה על ידי הבאקס, באתר הקבוצה ג'וניור ברידג'מן, באתר TheRichest.com סטטיסטיקות המשחק בין לואיוויל ל-UCLA, באתר sports-reference.com סטטיסטיקות המכללות של ברידג'מן, באתר sports-reference.com רשימת הנבחרים בדראפט 1975, באתר basketball-reference.com כיצד שחקן NBA הפך 350,000 דולר ל-400 מיליון דולר, באתר moneymaven.io,‏ 28 ביולי 2017 הכירו את ג'וניור ברידג'מן, נשיא ומנכ"ל הארטלנד קוקה קולה, באתר coca-colacompany.com,‏ 8 בספטמבר 2017
Symphony: Live in Vienna

Symphony: Live in Vienna (בעברית: סימפוניה: הופעה חיה בווינה) הוא אלבום ההופעה הרביעי של הזמרת-יוצרת האנגלייה שרה ברייטמן. אלבום ההופעה יצא לאור ב-10 במרץ 2009 בהוצאת חברת התקליטים מנהטן רקורדס. כמו כן, הופץ ברחבי אסיה ואירופה במרץ 2009. הוא הופק על ידי פרנק פיטרסון. חלק מהשירים אותם ביצעה ברייטמן באותה ההופעה לקוחים מאלבומה, Symphony. Symphony: Live in Vienna (בעברית: סימפוניה: הופעה חיה בווינה) הוא אלבום הווידאו התשיעי של הזמרת-יוצרת האנגלייה שרה ברייטמן. אלבום הווידאו יצא לאור ב-5 במרץ 2009, על ידי חברת התקליטים שמחה LLC. אלבום הווידאו הופק על ידי פרנק פיטרסון, בדומה לאלבום ההופעה. בברזיל יצא אלבום הווידאו בשנת 2015, במהדורה מוגבלת, עם עטיפה מיוחדת שיצאה במדינה בלבד. אלבום הווידאו הופק על ידי פרנק פיטרסון, אשר הפיק לברייטמן את מיטב אלבומיה במהלך הקריירה שלה. בנוסף לאלבום הווידאו, הוציאה ברייטמן גם את אלבום ההופעה הרביעי שלה Symphony: Live in Vienna, בפורמט של תקליטור. אלבום הווידאו יצא לאור ברחבי העולם על ידי חברת התקליטים שמחה LLC. איגוד תעשיית ההקלטות המקסיקני (AMPROFON) העניק לאלבום הווידאו את תואר אלבום הזהב על מכירות של 10,000 עותקים במדינה. מידע על האלבום Symphony: Live in Vienna באתר MusicBrainz האלבום Symphony: Live in Vienna באתר Discogs האלבום Symphony: Live in Vienna באתר ספוטיפיי Symphony: Live in Vienna באתר Discogs Symphony: Live In Vienna by Sarah Brightman (באנגלית אמריקאית), 2008-01-01, נבדק ב-2022-01-24 Sarah Brightman - Symphony Live In Vienna, Discogs (באנגלית) Symphony - Sarah Brightman | Songs, Reviews, Credits, AllMusic (באנגלית) シンフォニー～ライヴ・イン・ウィーン | サラ・ブライトマン, ORICON NEWS Sarah Brightman, Billboard Sarah Brightman Chart & Sales History, www.ukmix.org AMPROFON, amprofon.com.mx Sarah Brightman - Symphony Live In Vienna, Discogs (באנגלית) Sarah Brightman - Symphony Live In Vienna, Discogs (באנגלית) Sarah Brightman, Discogs (באנגלית) Sarah Brightman - Symphony Live In Vienna, Discogs (באנגלית) Symphony - Sarah Brightman | Songs, Reviews, Credits, AllMusic (באנגלית) Sarah Brightman Symphony: Live in Vienna (באנגלית), נבדק ב-2022-01-24 AMPROFON, amprofon.com.mx Gold & Platinum, RIAA (באנגלית)
אלפא (אי, אנטארקטיקה)

האי אלפא (באנגלית: Alpha Island) המכונה גם האי הודוברו (Isla Huidobro) הוא אי קטן השוכן בין האי אפסילון והאי דלתא, באזור איי מלכיור, בארכיפלג פאלמר, שלמול חופי חצי האי האנטארקטי שבאנטארקטיקה. האי התגלה על ידי סקרי דיסקברי בשנת 1927. האי מופה על ידי משלחות ארגנטינאיות בשנים 1942, 1943 ו-1948. האי נקרא על שמה של האות אלפא - האות הראשונה של האלפבית היווני - בדומה לאיים רבים סמוכים הנקראים על שמות אותיות האלפבית היווני. האי אלפא באתר הסקר הגאולוגי של ארצות הברית האי אלפא באתר הגאזט האנטארקטי של ממשלת אוסטרליה האי אלפא באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי ראו מטה רשימת האיים בארכיפלג פאלמר הנקראים על שמות אותיות האלפבית היווני.
The Harem World Tour: Live from Las Vegas

The Harem World Tour: Live From Las Vegas הוא אלבום ההופעה השני של הזמרת-יוצרת האנגלייה שרה ברייטמן. אלבום ההופעה יצא לאור ב-27 בספטמבר 2004, בהוצאת חברת התקליטים מנהטן רקורדס. אותה ההופעה שנכללה באלבום צולמה ב-13 במרץ 2004 וכללה ביצועים של שירים שונים של ברייטמן. במסגרת אותה ההופעה, ביצעה ברייטמן את "Snow on the Sahara" של אנגון. The Harem World Tour: Live from Las Vegas הוא אלבום הווידאו השביעי של הזמרת-יוצרת האנגלייה שרה ברייטמן. אלבום הווידאו יצא לאור ב-28 בספטמבר 2004, על ידי חברת התקליטים אנג'ל רקורדס. אלבום הווידאו הופק על ידי שרה ברייטמן, פרנק פיטרסון, פול מורפוס ורוקי אולדהם. אלבום הווידאו הגיע למקום ה-21 במצעד אלבומי הווידאו. אלבום הווידאו יצא לאור ב-28 בספטמבר 2004, ובסמוך לכך יצא במהדורה יפנית מיוחדת. בהמשך, יצא במהדורה מיוחדת גם ברוסיה, ובבולגריה. אלבום הווידאו יצא בפורמט של DVD כפול בארגנטינה. בשונה מאלבום ההופעה, אלבום הווידאו כולל 23 רצועות, ביניהן ביצוע מחודש של "What a Wonderful World". הסרט שנתמך על גבי אלבום הווידאו וההופעה, The Harem World Tour: Live from Las Vegas, יצא לאור ב-11 באוקטובר 2004. The Harem World Tour: Live from Las Vegas, במסד הנתונים הקולנועיים IMDb (באנגלית) מידע על האלבום The Harem World Tour: Live from Las Vegas באתר MusicBrainz The Harem World Tour: Live from Las Vegas באתר Discogs Live from Las Vegas-Harem World Tour, נבדק ב-2022-01-22 Sarah Brightman - The Harem World Tour: Live From Las Vegas, Discogs (באנגלית) "Argentinian video certifications – Sarah Brightman – Diva: The Video Collection". Argentine Chamber of Phonograms and Videograms Producers. Gold/Platinum, Music Canada (באנגלית) (ארכיון) שרה ברייטמן, פרנק פיטרסון, פול מורפוס, רוקי אולדהם Sarah Brightman - The Harem World Tour: Live From Las Vegas, Discogs (באנגלית) Sarah Brightman Chart History, Billboard Sarah Brightman - The Harem World Tour: Live From Las Vegas, Discogs (באנגלית) Sarah Brightman The Harem World Tour Live From Las Vegas Chinese DVD (447625), eil.com Sarah Brightman - The Harem World Tour: Live From Las Vegas, Discogs (באנגלית) Sarah Brightman - The Harem World Tour: Live From Las Vegas, Discogs (באנגלית) Sarah Brightman - The Harem World Tour: Live From Las Vegas, Discogs (באנגלית) The Harem World Tour. Live From Las Vegas - Sarah Brightman, נבדק ב-2022-01-22 Sarah Brightman: The Harem World Tour - Live from Las Vegas, נבדק ב-2019-09-04 CAPIF - Representando a la Industria Argentina de la Música, web.archive.org, ‏2011-07-06 Gold & Platinum, RIAA (באנגלית) Gold/Platinum, Music Canada (באנגלית) (ארכיון)
גביע ווינר בכדורסל 2018/2019

גביע ווינר בכדורסל לעונת 2018/2019 היא התחרות ה-13 להיווסדו של מפעל גביע ווינר סל. מכבי ראשון לציון זכתה בגביע ווינר הראשון שלה, לאחר ניצחון בגמר על הפועל באר שבע בני שמעון. מכבי ראשון לציון זכתה בגביע ווינר הראשון שלה, לאחר ניצחון בגמר על הפועל באר שבע בני שמעון. ברק חקלאי, לראשונה: מכבי ראשון לציון זכתה בגביע ווינר, באתר ynet, 4 באוקטובר 2018
האי אלפא

האם התכוונתם ל... אלפא (אי, אנטארקטיקה) – אי באיי מלכיור בארכיפלג פאלמר שלמול חופי חצי האי האנטארקטי שבאנטארקטיקה אלפא (אי, אוסטרליה) – אי לחוף מדינת אוסטרליה המערבית שבאוסטרליה אלפא (אי, ברמודה) – אי באיי ברמודה שבמרכז האוקיינוס האטלנטי
סוויסהלנצח

סוויסהלנצח הוא אלבום הבכורה של הראפר הישראלי מיכאל סוויסה. האלבום יצא לאור ב-15 באוקטובר 2016. האלבום כולל 15 רצועות שהופקו על ידי לאבה דום, מו ריון, שוחט ואקספנסיב בראדר. באלבום מתארחים לאבה דום, מו ריון, לוקץ' ואורי שוחט. האלבום יצא שנתיים לאחר השיר הראשון של סוויסה, "קרב מגע" בשיתוף שארמל, שאחראי לעיצוב עטיפת האלבום. האלבום סוויסהלנצח באתר ספוטיפיי האלבום סוויסהלנצח באתר אפל מיוזיק האלבום סוויסהלנצח באתר סאונדקלאוד האלבום סוויסהלנצח באתר יוטיוב מו ריון, אורי שוחט, לאבה דום, אקספנסיב בראדר
קונטה קינטה

האם התכוונתם ל... קונטה קינטה (אנ') – דמות מתוך "שורשים" קונטה קינטה – אי בנהר גמביה